PMIndiaData/PMIndiaSum huggingface dataset:
நாடாளுமன்ற பட்ஜெட் கூட்டத் தொடரின் தொடக்கத்தில் பிரதமர் வெளியிட்ட கருத்துக்களின் மொழியாக்கம்

அனைவருக்கும் வாழ்த்துகள்! இது 2020 ஆம் ஆண்டின் முதல் கூட்டத் தொடர். இந்த 10 ஆண்டுகளின் முதல் கூட்டத் தொடரும் ஆகும். இந்த 10 ஆண்டின் ஒளிமயமான எதிர்காலத்திற்கு வலுவான அடித்தளம் அமைக்கும் வகையில் இந்தக் கூட்டத் தொடரை நாம் மாற்ற வேண்டும். இன்று மேதகு குடியரசுத் தலைவர் நாடாளுமன்றத்தில் உரையாற்றுகிறார்; நாளை இந்தாண்டின் பட்ஜெட் தாக்கல் செய்யப்பட உள்ளது. உலகப் பொருளாதார சூழலில் இந்தியா பயன்பெறும் விதத்தில் இந்தக் கூட்டத் தொடரில், கூடுதலாக பொருளாதார விஷயங்களில் கவனம் செலுத்த வேண்டும். பொருளாதார நடவடிக்கைகளை வலுப்படுத்துவதன் மூலம் உலகச் சூழலில் இந்தியா மிக அதிகமான பயன்களைப் பெற வேண்டும். ஒடுக்கப்பட்ட, சுரண்டப்பட்ட, நலிவடைந்த பிரிவு மக்கள் மற்றும் பெண்களின் முன்னேற்றத்திற்கான அரசாக நமது அரசு அடையாளம் காணப்பட்டுள்ளது. இந்தப் பத்தாண்டுகளிலும் இதே நிலையில் நாம் கவனம் செலுத்துவோம். நாடாளுமன்றத்தின் இரு அவைகளிலும் பொருளாதார விஷயங்கள் குறித்தும் மக்களுக்கு அதிகாரமளித்தல் குறித்தும் விரிவான, சிறப்பான விவாதங்கள் நடத்தப்பட வேண்டுமென்று நான் விரும்புகிறேன். நமது விவாதத்தின் தரம் வருங்காலத்தில் செழுமை உள்ளதாக திகழ வேண்டும். இந்த நம்பிக்கையுடன் உங்கள் அனைவருக்கும் நன்றி கூறுகிறேன். வணக்கம்!
பட்டயக் கணக்காளர்கள் நாளில் பிரதமர் பட்டயக் கணக்காளர்களுக்கு வாழ்த்து

பட்டயக் கணக்காளர்கள் நாளையொட்டி பிரதமர் திரு நரேந்திர மோடி, பட்டயக் கணக்காளர்களுக்கு வாழ்த்துத் தெரிவித்துள்ளார். பிரதமர் பகிர்ந்துள்ள ட்விட்டர் பதிவில், “நமது பொருளாதாரம் ஆரோக்கியமாகவும், வெளிப்படைத்தன்மையுடனும் இருப்பதை உறுதி செய்வதில், கடின உழைப்பாளர்களான பட்டயக் கணக்காளர்கள் சமூகம் முக்கிய பங்காற்றுகிறது. தேசத்திற்கு அவர்கள் ஆற்றும் சேவைகள், ஆழமாக மதிப்பிடப்படுகின்றன. பட்டயக் கணக்காளர்கள் நாளில் நல்வாழ்த்துகள்” என்று கூறியுள்ளார்.
“ஓடிஸா தினம்” – பிரதமர் வாழ்த்து

“உத்கல திபாஸா” என்று அழைக்கப்படும் ஓடிஸா தினத்தை முன்னிட்டு பிரதமர் திரு. நரேந்திர மோடி ஓடிஸா மக்களுக்கு வாழ்த்து தெரிவித்துள்ளார். “ஓடிசாவில் உள்ள எனது சகோதர சகோதரிகளே! உங்களுக்கு உத்கல திபாஸா வாழ்த்துக்கள். ஓடிஸா மாநிலம் மேலும் வளர்ச்சியடைய எனது மனமார்ந்த வாழ்த்துக்கள்” என்று கூறியுள்ளார்.
பிரேசிலியாவில் அரசு நிறுவனங்களுக்கு எதிரான வன்முறை மற்றும் சேதம் விளைவித்தல் பற்றிய செய்தி அறிந்து பிரதமர் கவலை தெரிவித்துள்ளார்

பிரேசிலியாவில் அரசு நிறுவனங்களுக்கு எதிரான வன்முறை மற்றும் சேதம் விளைவித்தல் பற்றிய செய்தி அறிந்து பிரதமர் திரு நரேந்திர மோடி ஆழ்ந்த கவலை தெரிவித்துள்ளார். ட்விட்டர் செய்தியில் பிரதமர் கூறியிருப்பதாவது; “பிரேசிலியாவில் அரசு நிறுவனங்களுக்கு எதிரான வன்முறை மற்றும் சேதம் விளைவித்தல் பற்றிய செய்தி ஆழ்ந்த கவலை அளிக்கிறது. ஜனநாயக மரபுகள் அனைவராலும் மதிக்கப்பட வேண்டும். பிரேசிலிய நிர்வாகத்திற்கு எங்களின் முழுமையான ஒத்துழைப்பை நாங்கள் தெரிவிக்கிறோம்”
பிப்ரவரி 5-ந் தேதி பிரதமர் ஐதராபாத் செல்கிறார்

2022 பி்ப்ரவரி 5-ந் தேதி பிரதமர் திரு.நரேந்திர மோடி ஐதராபாத் செல்கிறார். பிற்பகல் 2.45 மணியளவில் ஐதராபாத் பத்தன்செருவில் உள்ள சர்வதேச பயிர் ஆராய்ச்சி நிறுவன வளாகத்திற்கு (இக்ரிசாட்) பிரதமர் செல்கிறார். அங்கு அந்த நிறுவனத்தின் 50-வது ஆண்டு கொண்டாட்டத்தை தொடங்கி வைக்கிறார். மாலை 5 மணியளவில் ஐதராபாத்தில் சமத்துவச் சிலையை பிரதமர் நாட்டுக்கு அர்ப்பணிக்கிறார். 216 அடி உயர சமத்துவ சிலை 11 ஆம் நூற்றாண்டில் வாழ்ந்த பக்த துறவி ஸ்ரீ ராமானுஜாச்சாரியாவைக் குறிக்கும். நம்பிக்கை, சாதி, இனம் உள்ளிட்ட அனைத்து அம்சங்களிலும் சமத்துவத்தை அவர் வலியுறுத்தினார். தங்கம், வெள்ளி, செம்பு, வெண்கலம், துத்தநாகம் ஆகிய 5 உலோகங்களைக் கொண்ட பஞ்சலோகத்தால் தயாரிக்கப்பட்ட அந்தச் சிலை உலகில் அமர்ந்த நிலையில் உள்ள உயரமான உலோகச் சிலைகளில் ஒன்றாகும். இது 54 அடி உயர பத்ராவேதி என்னும் கட்டிடத்தின் மேல் அமைந்துள்ளது. டிஜிட்டல் வேத நூலகம் ஆராய்ச்சி மையம் பழமையான இந்திய உரைநடைகள், திரையரங்கு, ஸ்ரீ ராமானுஜாச்சாரியா படைப்புகளைக் கொண்ட கல்வி நிலையம் ஆகியவை அந்தக் கட்டிடத்தில் அமைந்துள்ளன. ஸ்ரீ ராமானுஜாச்சாரியா ஆசிரமத்தின் ஸ்ரீ சின்ன ஜீயர் ஸ்வாமியின் கருத்துப்படி இந்த சிலை உருவாக்கப்பட்டுள்ளது. இந்த நிகழ்ச்சியில், ஸ்ரீ ராமானுஜாச்சாரியாவின் போதனைகள். வாழ்க்கைப் பயணம் ஆகியவை குறித்த முப்பரிமாண காட்சி இடம் பெறும். சமத்துவச் சிலையை சுற்றிலும் அமைக்கப்பட்டுள்ள 108 திவ்யதேசங்களின் அடையாள அமைப்புகளை பிரதமர் பார்வையிடுவார். நாடு, இனம், ஜாதி, குல வேறுபாடு இல்லாமல் அனைவரும் சமமான மனிதர்கள் என்ற வகையில் மக்களின் மேம்பாட்டுக்காக ஸ்ரீ ராமானுஜாச்சாரியா இடையறாது பாடுபட்டார். ஸ்ரீ ராமானுஜாசாரியாவின் ஆயிரமாவது பிறந்தநாளை கொண்டாடும் வகையிலான ஸ்ரீ ராமானுஜா சகஸ்ராப்தி சமரோகத்தின் 12 நாள் நிகழ்ச்சியில் சமத்துவச் சிலை தொடக்க விழாவும் ஒன்றாகும். பிரதமர் ஐதராபாத் பயணத்தின் போது இக்ரிசாட்டின் 50-வது ஆண்டு கொண்டாட்டத்தை தொடங்கி வைப்பார். தாவர பாதுகாப்பு குறித்த இக்ரிசாட்டின் பருவநிலை மாற்ற ஆராய்ச்சி நிறுவனம், இக்ரிசாட்டின் அதிவிரைவு நவீன உருவாக்க வசதி ஆகிய இரண்டு நிறுவனங்களை பிரதமர் தொடங்கி வைப்பார். ஆசியா மற்றும் ஆப்பிரிக்க சகரான் உப பகுதி சிறு விவசாயிகளுக்கு இந்த நிறுவனங்கள் அர்ப்பணிக்கப்படுகின்றன. விசேஷமாக வடிவமைக்கப்பட்ட இக்ரிசாட் லோகோவையும் பிரதமர் திறந்து வைப்பார். இந்த நிகழ்ச்சி தொடர்பான நினைவு அஞ்சல் தலையையும் அவர் வெளியிடுவார். இக்ரிசாட் என்பது ஆசியா, ஆப்பிரிக்கா கண்டங்களின் மேம்பாட்டுக்கான வேளாண் ஆராய்ச்சி நடத்தும் சர்வதேச நிறுவனமாகும். மேம்படுத்தப்பட்ட பயிர் வகைகள் ,வீரிய வகை பயிர்கள் ஆகியவற்றை வழங்கி விவசாயிகளுக்கு உதவுவதுடன் தரிசு நிலங்களில் பருவநிலை மாற்றத்தை எதிர்த்துப் போராடும் சிறு விவசாயிகளுக்கும் உதவி வருகிறது.
மைகவ் ஏழு வருடங்களை நிறைவு செய்ததை ஒட்டி தன்னார்வலர்கள் மற்றும் பங்காற்பாளர்களுக்கு பிரதமர் பாராட்டு

மைகவ் தளத்தை தங்களது பங்களிப்பு மூலம் மெருகேற்றிய அனைத்து தன்னார்வலர்கள் மற்றும் பங்காற்பாளர்களுக்கு பிரதமர் திரு நரேந்திர மோடி பாராட்டு தெரிவித்தார். மைகவ் இந்தியாவின் டிவிட்டர் பதிவு ஒன்றுக்கு பதிலளித்த பிரதமர், “அனைவரும் பங்கு பெறும் ஆட்சி முறைக்கும், நமது இளைஞர் சக்திக்கு குரல் கொடுப்பதற்குமான சிறப்பான உதாரணமாக மைகவ் உயர்ந்து நிற்கிறது. #7YearsOfMyGov (மைகவ்–வின் ஏழு வருடங்களை) நாம் இன்று குறிக்கும் போது, மைகவ் தளத்தை தங்களது பங்களிப்பு மூலம் மெருகேற்றிய அனைத்து தன்னார்வலர்கள் மற்றும் பங்காற்பாளர்களை நான் பாராட்டுகிறேன்,” என்று தெரிவித்தார். —–
கட்டாக்கில் நிகழ்ந்த பேருந்து விபத்தில் உயிரிழந்தோர் குடும்பங்களுக்கு பிரதமர் இரங்கல்

ஒடிஷா மாநிலம் கட்டாக்கில் நிகழ்ந்த பேருந்து விபத்தில் உயிரிழந்தோர் குடும்பங்களுக்கு பிரதமர் திரு. நரேந்திர மோடி இரங்கல் தெரிவித்துள்ளார். “ஒடிஷா மாநிலம் கட்டாக் பேருந்து விபத்தில் தங்களது பாசத்திற்குரியவர்களை இழந்தவர்களுக்கு எனது இரங்கலை தெரிவித்துக் கொள்கிறேன். காயமடைந்தவர்கள் விரைவில் குணமடைய வேண்டுகிறேன்”, என்று பிரதமர் தெரிவித்துள்ளார்.
பிரதமர் திரு நரேந்திர மோடி, இலங்கை அதிபருடன் தொலைபேசியில் உரையாடல்.

பிரதமர் திரு நரேந்திர மோடி இன்று இலங்கை அதிபர் மாண்புமிகு கோத்தபய ராஜபக்சேவுடன் தொலைபேசி மூலம் கலந்துரையாடினார். கோவிட்-19 நோய்த் தாக்குதல் குறித்தும், அதனால் இந்தப் பிராந்தியத்தில் ஏற்படக் கூடிய சுகாதாரம் மற்றும் பொருளாதாரத் தாக்கம் குறித்தும் அவர்கள் பேசினர். நோய்த் தாக்குதலால் ஏற்படும் பாதிப்புகளை சமாளிக்க, சாத்தியமான அனைத்து உதவிகளையும் இலங்கைக்கு இந்தியா அளிக்கும் என்று இலங்கை அதிபரிடம் பிரதமர் உறுதியளித்தார். இலங்கையில் பொருளாதாரச் செயல்பாடுகளை மீண்டும் தொடங்குவதற்கு தங்கள் அரசு மேற்கொண்டுள்ள முயற்சிகள் பற்றி பிரதமரிடம், இலங்கை அதிபர் தெரிவித்தார். இந்தியாவின் உதவியுடன் இலங்கையில் மேற்கொள்ளப்படும் வளர்ச்சித் திட்டங்களை விரைவுபடுத்த வேண்டியதன் அவசியம் குறித்து இரு தலைவர்களும் ஒருமித்த கருத்து தெரிவித்தனர். இந்தியத் தனியார் துறையினரால் இலங்கையில் மதிப்புக்கூட்டிய பொருள்கள் உற்பத்திக்கும், முதலீடுகளை அதிகரிப்பதற்கான வாய்ப்புகள் குறித்தும் இரு தலைவர்களும் பேசினர். இலங்கை மக்களின் ஆரோக்கியம் மற்றும் நலன்களுக்கு பிரதமர் தனது வாழ்த்துகளைத் தெரிவித்துக் கொண்டார்.
உதவிச் செயலாளர்கள் பிரிவு உபசார அமர்வு : 2014 – ம் ஆண்டு தொகுப்பைச் சேர்ந்த ஐ.ஏ.எஸ் அலுவலர்கள் பிரதமர் முன்னிலையில் செயல் விளக்கம்

உதவிச் செயலாளர்கள் பிரிவு உபசார அமர்வின் ஒரு பகுதியாக 2014 – ம் ஆண்டு தொகுப்பைச் சேர்ந்த ஐ.ஏ.எஸ் அலுவலர்கள் பிரதமர் திரு நரேந்திர மோடி முன்னிலையில் செயல் விளக்கங்களை தாக்கல் செய்தனர். இந்த அலுவலர்கள் தெரிவு செய்யப்பட்ட பல மையக் கருத்துக்களைக் கொண்ட 8 செயல் விளக்கங்களை வழங்கினார்கள். பயனாளிகளுக்கு வங்கிக் கணக்குகளில் நேரடியாக பணம் செலுத்தும் திட்டம், தூய்மை இந்தியா, மின்னணு நீதி மன்றங்கள், சுகாதாரம் மற்றும் ஆட்சி முறையில் துணைக் கோள் செயலிகள் போன்ற தலைப்புகளில் இவை அமைந்திருந்தன. நிகழ்ச்சியில் பேசிய பிரதமர் அவர்களது கருத்தாழமிக்க செயல் விளக்கங்களுக்காக அவர்களைப் பாராட்டினார். மத்திய அரசில் ஐ.ஏ.எஸ் அலுவலர்களை உதவிச் செயலாளர்களாக இணைப்பது இளமையும் அனுபவமும் சேர்ந்த கலவையிலிருந்து சிறப்பானவற்றை பெறுவதற்கான அமைப்பாக உருவாக்கப்பட்டுள்ளது என்று பிரதமர் கூறினார். இன்று வழங்கப்பட்ட அறிக்கைகள் தமக்கு மன நிறைவை அளித்திருப்பதாகவும் அரசின் நெடு நோக்கு வெற்றிகரமான பாதையில் சென்று கொண்டுள்ளதை இது காட்டுகிறது என்றும் பிரதமர் கூறினார். குழு உணர்வை உருவாக்கிக் கொள்ளுமாறு அலுவலர்களைப் பிரதமர் வலியுறுத்திக் கேட்டுக் கொண்டார். அவர்கள் எந்த நிலையில் பணியாற்றினாலும் அங்குள்ள தடைகளை தகர்க்கும் வகையில் பணியாற்றுமாறு அறிவுரை கூறினார். அரசியல் ஒருபோதும் கொள்கைகளை முந்தக் கூடாது என்று குறிப்பிட்ட பிரதமர் இளம் அலுவலர்கள் முடிவு மேற்கொள்ளும் போது இரண்டு விஷயங்களைக் கருத்தில் கொள்ள வேண்டும் என்றார். (1) இந்த முடிவுகள் எவையும் ஒருபோதும் தேசிய நலனுக்கு எதிராக இருக்கக் கூடாது. (2) இந்த முடிவுகள் மிகவும் ஏழையாக உள்ள மக்களுக்கு எவ்வித இடையூறும் ஏற்படுத்தக் கூடாது.
அரசின் இ-சந்தை ஒரே ஆண்டில் ரூ.1 லட்சம் கோடி மதிப்புள்ள ஆர்டர் பெற்றிருப்பதற்குப் பிரதமர் பாராட்டு தெரிவித்துள்ளார்

அரசின் இ–சந்தை 2021-22 நிதியாண்டில் ரூ.1 லட்சம் கோடிக்கு வருடாந்திர கொள்முதல் செய்து சாதனை செய்திருப்பதற்காக பிரதமர் திரு.நரேந்திர மோடி பாராட்டு தெரிவித்துள்ளார். 57சதவீத ஆர்டர் மதிப்பு எம்எஸ்எம்இ துறையிலிருந்து வந்திருப்பதால் அரசு இ–சந்தை இணையதளம் குறிப்பாக எம்எஸ்எம்இ–க்களுக்கு வாய்ப்புகளை வழங்கியுள்ளது என்றும் அவர் கூறியுள்ளார். டுவிட்டர் செய்தியில் பிரதமர் கூறியிருப்பதாவது; “அரசின் இ–சந்தை @GeM_India ஒரே ஆண்டில் ரூ.1 லட்சம் கோடி மதிப்புள்ள ஆர்டர் பெற்றிருப்பதை அறிந்து மகிழ்ச்சியடைகிறேன்! முந்தைய ஆண்டுகளிலிருந்து இது குறிப்பிடத்தக்க உயர்வாகும். 57சதவீத ஆர்டர் மதிப்பு எம்எஸ்எம்இ துறையிலிருந்து வந்திருப்பதால் அரசு இ–சந்தை இணையதளம் குறிப்பாக எம்எஸ்எம்இ–க்களுக்கு வாய்ப்புகளை வழங்கியுள்ளது.”
சுற்றுலாத்துறையில் இந்தியாவுக்கும் சவுதி அரேபியாவுக்கும் இடையேயான புரிந்துணர்வு ஒப்பந்தம் கையெழுத்தாவதற்கு மத்திய அமைச்சரவை ஒப்புதல்

சுற்றுலாத்துறையில் இந்திய சுற்றுலா அமைச்சகத்திற்கும், சவுதி அரேபிய அரசாட்சியின் சுற்றுலா மற்றும் தேசிய பாரம்பரிய சவுதி ஆணையத்திற்கும் இடையேயான ஒத்துழைப்பை வலுப்படுத்துவதற்கான புரிந்துணர்வு ஒப்பந்தம் கையெழுத்தாவதற்கு பிரதமர் திரு நரேந்திர மோடி தலைமையிலான மத்திய அமைச்சரவைக் கூட்டத்தில் ஒப்புதல் அளிக்கப்பட்டது. புரிந்துணர்வு ஒப்பந்தத்தின் முக்கிய குறிக்கோள்கள் : 1) சுற்றுலா வளர்ச்சி மற்றும் அது சம்பந்தப்பட்ட சட்டங்கள் பற்றிய தகவல் பரிமாற்றம், 2) சுற்றுலா சம்பந்தப்பட்ட படங்கள் மற்றும் இத்துறையின் நிபுணர்கள், ஊடகவியலாளர்களின் பரிமாற்றம், 3) சம்பந்தப்பட்ட நாடுகளில் சுற்றுலா முதலீட்டுக்கான வாய்ப்புக்களின் அறிமுகம்; சுற்றுலாத் திட்டங்களின் பரஸ்பர முதலீட்டை ஊக்குவித்தல். 4) சுற்றுலா வளர்ச்சியின் பங்களிப்பில் இருதரப்பினரும் சுற்றுலா சார்ந்த நிகழ்ச்சிகள், கண்காட்சிகள், மாநாடுகள், கருத்தரங்கங்கள் ஆகியவற்றை ஏற்பாடு செய்வதை ஊக்குவித்தல், 5) இருதரப்பினரும் சுற்றுலா சார்ந்த கல்வி மற்றும் பயிற்சிக்கான அரசு மற்றும் தனியார் கல்வி வசதிகளை ஊக்குவித்தல், 6) சுற்றுலாத்துறையில் புதுமையான அனுபவம், தொழில்நுட்பம் மற்றும் ஆலோசனை சேவைகளின் பரிமாற்றம் 7) சுற்றுலா விவகாரங்களின் சர்வதேச பேரவைகளிலும், அமைப்புக்களிலும் ஒத்துழைப்பு மற்றும் ஒருங்கிணைப்பு
என்.சி.சி., என்.எஸ்.எஸ். மாணவர்கள், அலங்கார ஊர்தி கலைஞர்கள், பழங்குடியினர் விருந்தினர்கள் ஆகியோருக்கான வரவேற்பு நிகழ்ச்சியில் பிரதமர் பங்கேற்பு

என்.சி.சி., என்.எஸ்.எஸ். மாணவர்கள் அலங்கார ஊர்தி கலைஞர்கள், பழங்குடியினர் விருந்தினர்கள் ஆகியோரை பிரதமர் இன்று (24.01.2019) புதுதில்லியில் லோக் கல்யாண் மார்க்கில் உள்ள தமது இல்லத்தில் வரவேற்றார். குடியரசுத் தின அணிவகுப்பு மற்றும் அது தொடர்பான நிகழ்வுகளில் பங்கேற்றமைக்காக அவர்களை பாராட்டிய பிரதமர், இந்த வாய்ப்பு அவர்களது வாழ்க்கையில் கிடைத்த மிகப் பெரிய ஒன்று என்று கூறினார். இவர்களிடமிருந்து நாட்டு மக்கள் அனைவருமே உத்வேகம் பெறுவதாக அவர் கூறினார். அன்றாட வாழ்க்கையில் ஒழுக்கத்தின் முக்கியத்துவத்தை வலியுறுத்திய பிரதமர், தேசிய மாணவர் படையில் ஒழுக்கம் ஒரு முதல் நெறியாக இருப்பதை சுட்டிக்காட்டினார். குடிமக்கள் அனைவரும் அனைத்து சமயங்களிலும் தங்களது சமுதாய கடமைகள் குறித்த விழிப்புணர்வுடன் செயல்பட வேண்டுமென அவர் கூறினார். இதனுடன் மக்களின் உயர்ந்த இலட்சியமும் இணைந்தால் இந்தியா மிக உயர்ந்த உன்னத நிலையை அடையும் என்றார். இந்த நிகழ்ச்சியையொட்டி, நடைபெற்ற வண்ணமிகு கலை நிகழ்ச்சியை பிரதமர் கண்டுகளித்தார்.
நீதிபதி லீலா சேத் மறைவிற்கு பிரதமர் இரங்கல்

நீதிபதி லீலா சேத் மறைவிற்கு பிரதமர் திரு. நரேந்திர மோடி இரங்கல் தெரிவித்துள்ளார். “நீதிபதி லீலா சேத் மறைவு குறித்த செய்தி அறிந்து கவலையுற்றேன். நீதித்துறையில் அவரது குறிப்பிடத்தக்க பங்களிப்பு என்றும் நினைவில் கொள்ளப்படும். என் இரங்கல்கள்” என்று பிரதமர் அந்த இரங்கல் செய்தியில் குறிப்பிட்டுள்ளார்.
திரு உஸ்தாத் குலாம் முஸ்தஃபா கான் ஸஹாபின் மறைவிற்கு பிரதமர் இரங்கல்

திரு உஸ்தாத் குலாம் முஸ்தஃபா கான் ஸஹாபின் மறைவிற்கு பிரதமர் திரு நரேந்திர மோடி தமது ஆழ்ந்த இரங்கலை தெரிவித்துள்ளார். இது குறித்து அவர் வெளியிட்டுள்ள சுட்டுரைச் செய்தியில், “திரு உஸ்தாத் குலாம் முஸ்தஃபா கான் ஸஹாபின் மறைவு நமது கலைத்துறையில் வெற்றிடத்தை ஏற்படுத்தியுள்ளது. போற்றத்தக்க இசைக் கலைஞராகவும், படைப்பாற்றலில் பலம் வாய்ந்தவராகவும் விளங்கிய அவரது படைப்புகள் தலைமுறையைத் தாண்டி மக்களைச் சென்றடைந்தது. அவரது குடும்பத்தாருக்கும் அபிமானிகளுக்கும் எனது இரங்கல்கள்”, என்று தெரிவித்துள்ளார். —–
சுகாதாரம் மற்றும் நலத் துறையில் இந்தியா – ஜப்பான் இடையே புரிந்துணர்வு ஒப்பந்தம்.. மத்திய அமைச்சரவை ஒப்புதல்

சுகாதாரம் மற்றும் நலத்துறையில் இந்தியா – ஜப்பான் இடையே கையெழுத்திடப்பட்ட புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான அமைச்சரவை தனது ஒப்புதலை வழங்கியுள்ளது. அமலாக்கம் மற்றும் இலக்குகள் இந்தப் புரிந்துணர்வு ஒப்பந்தத்தில் கையெழுத்து இடப்பட்ட நகல்கள் இருதரப்பிற்கும் சென்றடைந்த பிறகு இது தொடர்பான நடவடிக்கைகள் தொடங்கப்படும். இந்தப் புரிந்துணர்வு ஒப்பந்தத்தில் கூறப்பட்டது போல் இரு நாடுகளும் இதுதொடர்பான நடவடிக்கைகளை எடுத்து வரும். புரிந்துணர்வின் தாக்கம். இந்த புரிந்துணர்வு ஒப்பந்தம் இரு நாடுகளுக்கிடையே பாரம்பரிய மருத்துவ முறைகளில் ஒத்துழைப்பை மேம்படுத்தும். செலவு இதில் எந்தவிதமான கூடுதல் நிதிச் செலவும் இல்லை இது தொடர்பான அனைத்து செலவுகளும் மத்திய ஆயுஷ் அமைச்சகத்தில் ஏற்கனவே உள்ள திட்டத்தின் கீழ் செலவு செய்யப்படும்
இந்தியா-ஆஸ்திரேலியா பொருளாதார ஒத்துழைப்பு மற்றும் வர்த்தக ஒப்பந்தத்தின் (இந்த்ஆஸ் எக்டா) காணோலி கையெழுத்து நிகழ்ச்சியில் பிரதமர் வழங்கிய உரையின் தமிழாக்கம்

பிரதமர் மோரிசன் அவர்களே, ஆஸ்திரேலியா மற்றும் இந்தியாவின் வர்த்தக அமைச்சர்களே, எங்களுடன் இணைந்துள்ள இரு நாட்டு நண்பர்களே, வணக்கம்! எனது நண்பர் ஸ்காட் உடன் ஒரு மாதத்தில் எனது மூன்றாவது நேருக்கு நேர் உரையாடல் இதுவாகும். கடந்த வாரம் நடைபெற்ற காணொலி உச்சி மாநாட்டில் மிகவும் பயனுள்ள விவாதத்தை நாங்கள் நடத்தினோம். பொருளாதார ஒத்துழைப்பு மற்றும் வர்த்தக ஒப்பந்தம் தொடர்பான பேச்சுவார்த்தையை விரைவில் முடிக்குமாறு எங்கள் குழுக்களுக்கு அப்போது அறிவுறுத்தியிருந்தோம். இன்று இந்த முக்கிய ஒப்பந்தம் கையெழுத்திடப்படுவதில் நான் மிகவும் மகிழ்ச்சியடைகிறேன். இந்த அசாதாரண சாதனைக்காக, இரு நாட்டு வர்த்தக அமைச்சர்கள் மற்றும் அவர்களது அதிகாரிகளை மனதார வாழ்த்துகிறேன். ஆஸ்திரேலியாவின் முன்னாள் பிரதமரும் தற்போதைய பிரதமர் மோரிசனின் வர்த்தகத் தூதுவருமான திரு டோனி அபோட்டையும் நான் குறிப்பாக வாழ்த்த விரும்புகிறேன். செயல்முறையை விரைவுப்படுத்த அவரது முயற்சிகள் உதவின. நண்பர்களே, மிகக் குறுகிய காலத்தில் இவ்வளவு முக்கியமான ஒப்பந்தம் நிறைவடைந்திருப்பது இரு நாடுகளுக்கும் இடையே பரஸ்பர நம்பிக்கை எந்தளவுக்கு உள்ளது என்பதைக் காட்டுகிறது. இது உண்மையில் நமது இருதரப்பு உறவுக்கு ஒரு முக்கியமானத் தருணம். பரஸ்பர தேவைகளை பூர்த்தி செய்யும் பெரும் ஆற்றலை நமது பொருளாதாரங்கள் கொண்டுள்ளன. இந்த ஒப்பந்தத்தின் மூலம் இந்த வாய்ப்புகளை முழுமையாகப் பயன்படுத்திக் கொள்ள முடியும் என்று நான் உறுதியாக நம்புகிறேன். மாணவர்கள், தொழில் வல்லுநர்கள் மற்றும் சுற்றுலாப் பயணிகளின் பரிமாற்றத்தை இந்த ஒப்பந்தம் எளிதாக்குகுவதோடு உறவுகளை மேலும் வலுப்படுத்துகிறது. இந்தியா–ஆஸ்திரேலியா பொருளாதார ஒத்துழைப்பு மற்றும் வர்த்தக ஒப்பந்தம் குறித்த திறமையான மற்றும் வெற்றிகரமான பேச்சுவார்த்தைக்கு இரு நாடுகளின் குழுக்களையும் மீண்டும் ஒருமுறை வாழ்த்துகிறேன். இன்றைய நிகழ்வில் கலந்துகொண்ட பிரதமர் மோரிசனுக்கு எனது மனமார்ந்த நன்றிகள். ஆஸ்திரேலியாவில் நடைபெறவிருக்கும் தேர்தலை வெற்றிகரமாக நடத்த எனது வாழ்த்துகள். மேலும், நாளை நடைபெறவுள்ள உலகக் கோப்பை இறுதிப் போட்டிக்கு ஆஸ்திரேலிய மகளிர் கிரிக்கெட் அணிக்கு வாழ்த்துகள். வணக்கம்! குறிப்பு: பிரதமர் இந்தியில் வழங்கிய உரையின் தோராயமான மொழிபெயர்ப்பு இதுவாகும்.
இந்தியாவில் நீர் பாதுகாப்பு குறித்த தேசிய பிரச்சாரம் தொடர்பாக இஸ்ரேல் இந்தியா இடையே புரிந்துணர்வு ஒப்பந்தம் செய்வதற்கு மத்திய அமைச்சரவை ஒப்புதல்

பிரதமர் திரு. நரேந்திர மோடி தலைமையில் இன்று நடைபெற்ற அமைச்சரவை கூட்டத்தில், இந்தியாவில் நீர் பாதுகாப்பு ./ சேமிப்பு குறித்த தேசிய பிரச்சாரம் தொடர்பாக இஸ்ரேல் இந்தியா இடையே புரிந்துணர்வு ஒப்பந்தம் செய்வதற்கு ஒப்புதல் அளிக்கப்பட்டுள்ளது. நாட்டின் எதிர்கால தலைமுறைக்கு நீர் பாதுகாப்பு என்ற பெரும் பயனை வழங்க இந்த ஒப்பந்தம் வகை செய்யும். தொழில்முறை சார்ந்த வடிவமைப்புடன் கூடிய தேசிய நீர் பாதுகாப்பு திட்ட த்தை வடிவமைத்து செயல்படுத்தும் பிரச்சாரத்தை இந்தியாவில் மேற்கொள்ள தேசிய, மண்டல, சர்வதேச அளவில் இரு நாடுகளும் ஒருங்கிணைந்து உருவாக்கவும, அதற்கான பணிகளை மேற்கொள்ளவும் ஒப்பந்தம் வகை செய்கிறது. கீழ்க்கண்ட நோக்கங்களை நிறைவேற்றும் விதமாக நீர் பாதுகாப்பு பிரச்சாரத்தைமேற்கொள்ள கூட்டாக செயல்படவும் அமைச்சகம் ஒப்புதல் அளித்துள்ளது. (அ) நீர் பாதுகாப்பை தேசிய கொள்கை குறிப்பாக இந்தியாவில் மேற்கொள்ளுதல் (ஆ) ஒவ்வொரு குடிமகனும் தங்கள் அன்றாட வாழ்க்கை நடைமுறையில் நீர் சேமிப்பை மேற்கொள்வதற்கு ஊக்குவிப்பு அளித்தல் (இ) தண்ணீர் குறித்த விழிப்புணர்வை ஏற்படுத்துதல் (ஈ) தண்ணீரை மீண்டும் பயன்படுத்துதல், மறு உற்பத்தி செய்தல், மறுசுழற்சி செய்தலை ஊக்குவித்தல் (ஈ) நீர் சேமிப்பு மற்றும் பாதுகாப்பு குறித்து டிஜிட்டல் முறையில் அதாவது வலைத்தளம், மொபைல் செயலிகளை மேம்படுத்துதல் ========
கொவிட் தடுப்பூசியின் இரண்டாவது டோஸ் செலுத்தியதில் நாட்டில் முதலிடம் பெற்றிருப்பதற்காக இமாச்சலப் பிரதேச முதலமைச்சரைப் பிரதமர் பாராட்டியுள்ளார்

இமாச்சலப் பிரதேசத்தில் இலக்கு நிர்ணயிக்கப்பட்ட குடிமக்களில் தகுதியானவர்களுக்குக் கொவிட் தடுப்பூசியின் இரண்டாவது டோஸ் செலுத்தியதில் நாட்டில் முதலிடம் பெற்றிருப்பதற்காக இமாச்சலப் பிரதேச முதலமைச்சரைப் பிரதமர் திரு நரேந்திர மோடி பாராட்டியுள்ளார். இமாச்சலப் பிரதேச முதலமைச்சர் திரு ஜெய்ராம் தாக்கூரின் டுவிட்டர் செய்திக்கு பதிலளித்துப் பிரதமர் கூறியிருப்பதாவது; "@ஜெய்ராம்தாக்கூர்பிஜேபி அவர்களுக்கு வாழ்த்துக்கள். கொவிடுக்கு எதிரான போராட்டத்தில் ஒட்டுமொத்த தேசத்தின் முன்னால் இமாச்சலப் பிரதேச மக்கள் மிகச்சிறந்த உதாரணத்தை ஏற்படுத்தியிருக்கிறார்கள். இந்தப் போராட்டத்தில் புதிய இந்தியாவுக்கு இம்மக்களின் உணர்வு புதிய பலத்தை வழங்கும். "
இந்தியாவின் ஜி-20 தலைமைக்கு ஆதரவளித்த உலகத் தலைவர்களுக்கு பிரதமர் நன்றி தெரிவித்தார்

இந்தியாவின் ஜி-20 தலைமைக்கு ஆதரவு அளித்ததற்காக பிரான்ஸ் அதிபர் இம்மானுவேல் மேக்ரானுக்கு பிரதமர் திரு நரேந்திர மோடி நன்றி தெரிவித்துள்ளார். பிரான்ஸ் அதிபர் இம்மானுவேல் மேக்ரான் ட்வீட்டுக்கு பதிலளித்த பிரதமர் தனது ட்வீட்டில் கூறியிருப்பதாவது: “எனது அன்பு நண்பர் @EmmanuelMacron அவர்களுக்கு நன்றி! ஒட்டுமொத்த மனித குலத்தையும் பாதிக்கும் பிரச்சினைகளில் உலகின் கவனத்தை ஒருமுகப்படுத்த நாங்கள் பணியாற்றுவதால், இந்தியாவின் G20 தலைமையின் போது உங்களுடன் நெருக்கமாக ஆலோசனை செய்ய ஆவலுடன் காத்திருக்கிறேன்.” ஜப்பான் பிரதமர் ஃபுமியோ கிஷிடாவின் வாழ்த்து ட்வீட்டிற்கு பதிலளித்து பிரதமர் மோடி தனது ட்வீட்டில் கூறியிருப்பதாவது: “உங்கள் ஒத்துழைப்பு முக்கியமானது. உலகளாவிய நல்வாழ்வுக்கு ஜப்பான் நிறைய பங்களித்துள்ளது மற்றும் பல்வேறு துறைகளில் ஜப்பான் கண்டுள்ள வெற்றிகளிலிருந்து உலகம் தொடர்ந்து கற்றுக்கொள்ளும் என்று நான் நம்புகிறேன். @kishida230. இந்தியாவின் ஜி-20 தலைமைக்கு, ஸ்பெயின் பிரதமர் பெட்ரோ சான்செஸின் வாழ்த்திற்கு பதிலளித்த பிரதமர் மோடி, அவரது அன்பான வார்த்தைகளுக்கு நன்றி தெரிவித்து ட்வீட் செய்துள்ளார். அவர் தனது ட்வீட்டில் கூறியிருப்பதாவது: “உங்கள் கனிவான பணிகளுக்கு நன்றி @sanchezcastejon அவர்களே! வரவிருக்கும் தலைமுறையினருக்கு ஒரு சிறந்த கிரகத்தை விட்டுச் செல்ல நிகழ்காலத்தின் சவால்களை எதிர்கொள்ள கூட்டாகச் செயல்படுவது குறித்த உங்கள் கருத்துக்களை முழுமையாக ஒப்புக்கொள்கிறேன்” ஐரோப்பிய கவுன்சிலின் தலைவர் சார்லஸ் மைக்கேலின் வாழ்த்துச் செய்திக்கு நன்றி தெரிவிக்கும் விதமாக, திரு. மோடி தனது பதில் ட்வீட்டில் கூறியிருப்பதாவது: “நன்றி @CharlesMichel அவர்களே!. உலகளாவிய நன்மதிப்பை மேம்படுத்துவதற்காக நாங்கள் கூட்டாகச் செயல்படும்போது உங்களின் தீவிரப் பங்கேற்பை எதிர்நோக்குகிறோம்.” இந்தியாவின் ஜி-20 தலைமைக்கு அமெரிக்க அதிபர் ஜோ பிடனின் ஆதரவுக்கு பிரதமர் திரு நரேந்திர மோடி நன்றி தெரிவித்தார். அமெரிக்க அதிபர் ட்வீட்டுக்கு பதிலளித்த பிரதமர், தனது ட்வீட்டில் கூறியிருப்பதாவது: “நன்றி @POTUS அவர்களே. உங்கள் மதிப்புமிக்க ஆதரவு இந்தியாவின் ஜி-20 தலைமைக்கு மேலும் பலம் அளிக்கும். ஒரு சிறந்த கிரகத்தை உருவாக்க நாம் அனைவரும் ஒன்றிணைந்து செயல்படுவது முக்கியம்.”
உலகக் கோப்பை இறுதிப்போட்டியில் பங்கேற்கும் மகளிர் கிரிக்கெட் அணிக்கு பிரதமர் வாழ்த்து

இன்று நடைபெறும் உலகக் கோப்பை இறுதிப்போட்டியில் பங்கேற்கும் மகளிர் கிரிக்கெட் அணி சிறப்பாக செயல்படுவதற்கு தனது வாழ்த்துகளை பிரதமர் திரு.நரேந்திர மோடி தெரிவித்துக் கொண்டார். “நமது மகளிர் கிரிக்கெட் அணி, உலகக் கோப்பை இறுதிப்போட்டியில் இன்று பங்கேற்கிறது. இதில், சிறப்பாக செயல்படுவதற்காக அவர்களுக்கு வாழ்த்து தெரிவிப்பதில் 125 கோடி இந்தியர்களுடன் நானும் இணைகிறேன். இந்த அணிக்கு முன்னிலையில் இருந்து கேப்டன் மித்தாலி ராஜ் தலைமை வகிக்கிறார். விளையாட்டின் மீதான அவரது மென்மையான நிலைப்பாடு, நிச்சயமாக ஒட்டுமொத்த அணிக்கும் உதவும். ஸ்மிருதி மந்தனா-வுக்கு வாழ்த்துகள். அங்கு சிறப்பான ஆட்டத்தை வெளிப்படுத்தட்டும். மேலும், அமைதியாகவும், நிதானத்துடனும் விளையாடட்டும். மகளிர் உலகக் கோப்பை இறுதிப்போட்டிக்காக பூனம் ரவுட்டுக்கும் இந்தியா வாழ்த்துகளை தெரிவிக்கிறது. அவரது ஆட்டம், நம் அனைவரையும் மிகவும் பெருமைப்பட வைக்கிறது. ஹர்மன் பிரீத் கவுருக்கு ரசிகராக யார் இருக்க மாட்டார்கள்? அரையிறுதிப் போட்டியில் அவரது அற்புதமான ஆட்டம், எப்போதுமே நினைவில் கொள்ளப்படும். இன்று சிறப்பாக செயல்பட உங்களுக்கும் வாழ்த்துகள். இறுதிப்போட்டி சிறப்பாக அமைய, தீப்தி சர்மா-வுக்கும் வாழ்த்துகள். அணிக்கு சிறந்த மதிப்பை அவர் அளித்துள்ளார். அவரது ஆட்டம், பல்வேறு போட்டிகளின் சூழ்நிலையை மாற்றியமைத்துள்ளது. அனுபவம் வாய்ந்த வேதா கிருஷ்ணமூர்த்தி, அணிக்கு நடுத்தர நிலையில் மிகவும் தேவையான நிலைத்தன்மையை அளித்து வருகிறார். இன்றைய ஆட்டத்துக்காக வாழ்த்துகள். விக்கெட் கீப்பராக சுஷ்மா வெர்மா, முக்கியப் பங்களிப்பை செய்து வருகிறார். அவரது கேட்ச்-கள், போட்டிகளில் வெற்றியை தேடித்தந்ததை நினைவுகூர்கிறேன். ஜூலன் கோஸ்வாமி, இந்தியாவுக்கு பெருமைத் தேடித் தந்துள்ளார். அவரது அற்புதமான பந்துவீச்சு, முக்கியமான சூழ்நிலைகளில் அணிக்கு உதவியுள்ளது. ஜுலனுக்கு வாழ்த்துகள். ஆல் ரவுண்டராக ஷிகா பாண்டே-வின் செயல்பாடுகள், அணிக்கு மிகவும் முக்கியத்துவம் வாய்ந்தது. வாழ்த்துகள். பூனம் யாதவின் அற்புதமான பந்துவீச்சு, தலைசிறந்த பேட்ஸ்மேன்களுக்கு கூட நெருக்கடியை ஏற்படுத்தும். வாழ்த்துகள். குறைவான ரன்களைக் கொடுத்து சிறப்பாக பந்துவீசுவதன் மூலம், அறியப்பட்டவர் ராஜேஸ்வரி கெய்க்வாட். அவருக்கு வாழ்த்துகள்,” என்று பிரதமர் தெரிவித்துள்ளார்.
16-வது கிழக்கு ஆசியா உச்சி மாநாட்டில் அக்டோபர் 27,2021 அன்று பிரதமர் பங்கேற்றார்

பிரதமர் திரு நரேந்திர மோடி, இன்று (27-10-2021) நடைபெற்ற 16-வது கிழக்கு ஆசியா உச்சி மாநாட்டில் காணோலி வாயிலாக பங்கேற்றார். கிழக்கு ஆசியா உச்சி மாநாடு மற்றும் ஆசியான் அமைப்பின் தலைமைப் பொறுப்பை வகிக்கும் புருனே நாடு 16-வது கிழக்கு ஆசியா உச்சி மாநாட்டை நடத்தியது. ஆஸ்திரேலியா, சீனா, ஜப்பான். தென்கொரியா, ரஷ்யா, அமெரிக்கா மற்றும் இந்தியா உள்ளிட்ட ஆசியான் நாடுகள் மற்றும் கிழக்கு ஆசிய உச்சி மாநாட்டின் பங்கேற்பு நாடுகளின் தலைவர்கள் இதில் கலந்து கொண்டனர். இந்த மாநாட்டில் இந்தியா முக்கியப் பங்குதாரராக இருந்தது. இது, பிரதமர் பங்கேற்கும் 7-வது கிழக்கு ஆசியா உச்சி மாநாடாகும். மாநாட்டில் பேசிய பிரதமர், இந்தோ-பசிபிக் பிராந்தியத்தில் உள்ள முன்னனி தலைவர்கள் தலைமையிலான அமைப்பாக திகழும் கிழக்கு ஆசிய உச்சி மாநாட்டின் முக்கியத்துவத்தை மீண்டும் உறுதிப்படுத்தினார். தடுப்பூசிகள் மற்றும் இதர மருந்து பொருட்கள் விநியோகம் மூலம், கோவிட்-19 பெருந்தொற்றை எதிர்கொள்வதில் இந்தியா மேற்கொண்ட முயற்சிகளை அவர் சுட்டிக் காட்டினார். பெருந்தொற்று பாதிப்புக்கு பிந்தைய மீட்பு நடவடிக்கைகள் மற்றும் உலகளாவிய விநியோகச் சங்கிலியின் புத்தெழுச்சியை உறுதி செய்வதில், “தற்சார்பு இந்தியா” இயக்கம் பற்றியும் பிரதமர் குறிப்பிட்டார். பொருளாதாரம் மற்றும் சுற்றுச்சூழல் மற்றும் பருவ நிலை மாற்றங்களை தாக்குபிடிக்கக்கூடிய வாழ்க்கை முறைக்கும் இடையே சீரான தன்மையை ஏற்படுத்துவதன் அவசியம் குறத்தும் அவர் வலியுறுத்தினார். இந்தோ-பசிபிக், தென் சீனக்கடல், UNCLOS, பயங்கரவாதம் மற்றும் கொரிய தீபகற்பம் மற்றும் மியான்மர் நிலவரங்கள் உள்ளிட்ட பல்வேறு, பிராந்திய மற்றும் சர்வதேச முக்கியத்துவம் வாய்ந்த அம்சங்கள் குறித்தும், 16-வது கிழக்காசிய உச்சி மாநாட்டில் விவாதிக்கப்பட்டது. இந்தோ பசிபிக் பிராந்தியத்தில் “ஆசியானை மையப்படுத்திய” தன்மையை மீண்டும் உறுதிப்படுத்திய பிரதமர், இந்தோ-பசிபிக் பற்றிய ஆசியான் அமைப்பின் கண்ணோட்டத்திற்கும் இந்தியாவின் இந்தோ-பசிபிக் பெருங்கடல் முன்முயற்சிக்கும் இடையேயான ஒற்றுமை குறித்தும் சுட்டிக்காட்டினார். மனநல ஆரோக்கியம், சுற்றுலா மற்றும் நீடித்த மீட்சி வாயிலாக பொருளாதார மீட்சி தொடர்பாக, இந்தியாவும் இணைந்து முன் மொழிந்த மூன்று அறிக்கைகளை கிழக்காசிய உச்சி மாநாட்டின் தலைவர்கள் ஏற்றுக்கொண்டனர். ஒட்டுமொத்தமாக இந்த மாநட்டில், பிரதமர் மற்றும் கிழக்காசிய உச்சி மாநாட்டில் பங்கேற்ற பிற தலைவர்களுக்கும் இடையே, பயனுள்ள கருத்துப் பரிமாற்றங்கள் மேற்கொள்ளப்பட்டது.